《春暮》
宋代·钱选

晴日溪光动草堂，两峰浮翠瞰沧浪。
独挥羽扇何事，更叹芒鞋为底忙。
一水澄清鱼避影，万红狼藉蜨分香。
东风自是无情物，白日杨花莫漫狂。

作者简介：宋元间湖州吴兴人，字舜举，号玉潭，又号巽峰、霅川翁、清臞老人。幼有文名。宋景定间乡贡进士。入元不仕。工书，善画人物花木。尤善作折枝，其得意者，自赋诗题之。